תש"ע

|  |  |
| --- | --- |
| הפיקוח על הוראת העברית | מאגר מילים ודוגמות לפעילויות הוראה |

**מורים יקרים,**

רצ"ב מאגר מילים ודוגמות לפעילויות הוראה.

טיפוח אוצר מילים הוא אחד מהתחומים המרכזיים בתכנית יעדי המנכ"ל בתכנית שלהב"ת בשנה"ל תש"ע.

מרכזיותו של העושר הלשוני להתפתחות הכשירות האוריינית נבחנה במחקרים רבים (רביד וטולצ'ינסקי 202, רביד אולשטיין וצאלון 2003, רביד וברמן 2006). מן המחקר עולה ששליטה באוצר מילים היא תנאי הכרחי להבנת הנקרא ולהבעה בכת ובע"פ.

המילים והצירופים נבחרו מתוך טקסטים נבחרים על פי חשיבותם לתחומי הדעת ומרכזיותם **בספרי הלימוד לכיתות ז.**

בלימוד אוצר המילים יינתן מקום לשני כיוונים: הן למילה היחידה ולהשתלשלות משמעיה ויחסיה עם מילים אחרות, והן לתופעות סמנטיות והדגמתן על ידי קבוצות מילים (ת"ל בעברית תשס"ג, עמ' 6)

עיקר הלימוד של נושא זה יהיה מתוך **התנסות מעשית** בבחינתן של מילים ושל צירופים מהביטים שונים במילונים ובטקסטים מתוך מודעות הן להקשר הטקסטואלי שהמילים הנדונות מופיעות בו ולתפקידן בטקסט והן להקשר החברתי-תרבותי שבו מופיעה המילה (עכל פי תכנית הלימודים, תשס"ג) .

אנו מאחלות לכן למידה מהנה ופורייה.

מזל שיניאק – מפמ"ר עברת

ד"ר עליזה עמיר - מרכזת תכנית שלהב"ת

מדריכות מרכזות במחוזות

מדריכות ארציות

**מאגר המילים**

|  |  |  |  |  |  |
| --- | --- | --- | --- | --- | --- |
|  | **פעלים** | **שמות** | **שמות תואר** | **מיליות וקשרים** | **צירופים וביטויים** |
| **א** | **א.מ.ת** לאמת  **א.ש.ר** לאשר  **א.ש.ש** לאושש  **א.ת.ר** לאתר  א.מ.צ (לאמץ) | אוצרות טבע  אורח חיים  אורך חיים  אימות  אכיפה  אמצעי /אמצעים  אפיון | אוביקטיבי  ארעי / קבוע | אלמלא | אין הנחתום מעיד על עיסתו  אין נביא בעירו  אימץ אל חיקו  איפה ואיפה  איש אשכולות  אש בשדה קוצים |
| **ב** | **ב.ט.א** מצא ביטוי כיצד בא לידי ביטוי  **ב.ק.ר** לבקר | בחינה  בידול  ביקורת  בפומבי  בפרהסיה | בדוי |  |  |
| **ג** | **ג.ב.ה** לגבות מיסים | גורם / גורמים  גישה (תפיסה) | גלוי / סמוי |  |  |
| **ד** | **ד.ג.ל** דגלו  **ד.ל.ה** | דופן  דעה רווחת  דעת הקהל |  |  | דברים כדרבנות  דיבר על ליבו  דין ודברים |
| **ה** |  | האטה – תנופה  האצה  הבחנה / הבחנות  הגירה  היבט  היגד  הידברות  היקף  הכרעה  הנחה  הנמקה  הסתייגות  הצדקה  הצהרה  השערה  התחבטות |  | הואיל ו | הטביע את חותמו/ להטביע חותם  היה זנב לאריות ואל תהיה ראש לשועלים  הלכה למעשה  העלה חרס בידו |
| התגלגל לידינו |
| **ו** | **ו** |  |  |  |  |
| **ז** | **ז** | זיקה | זכאי |  |  |
| **ח** | **ח.ו.ה** חווה דעתך  **ח.פ.ץ** חפץ  **ח.ר.ת** חרת | חופש הביטוי  חשיפה | חד (ברור)  חיוני ל (נחוץ) |  | חיים ומוות ביד הלשון  חרת על דגלו |
| **ט** | **ט.ע.ה** לטעות | טווח :קצר/ארוך  טביעה  טיהור (שפכים)  טענה  טריטוריה |  |  | טומן בחובו |
| **י** | **י.ד.ה** הודה ל / ב  **י.צ.ג** לייצג | יבוא  יעד  יצוא |  |  | יישא בעונש  יפה שתיקה לחכמים |
| **כ** | **כ.ה.נ** לכהן  **כ.פ.ף** כפוף | כור היתוך  כתל / כתלים |  |  | כבש את יצרו |
| **ל** |  |  |  |  | לא הסתייע בידו  להאזין לרחשי הלב  להוציא דיבה  להטביע חותם  להפוך את הקערה על פיה  ליישר את ההדורים |
| **מ** |  | מאפיין מאפיינים  מגבלה  מגוון  מדד  מחאה  מחדל  מחלוקת  מידה  מיעוטים  ממד – ממדי הגירה  מניע / מניעים  מסקנה  מקור  מרחב  משאב / משאבים  משלח יד | מהותי  מליצי (שפה מליצית)  מתון | מאחר ש  מלבד ה | מאמץ אל חיקו  מותר האדם מהבהמה  מחטיא את המטרה |
| מנת חלקו |
| **נ** | **נ.ו.ח** מניח  **נ.כ.ר** הכיר ב / ל  **נ.צ.ח** להנציח  **נ.ק.ט** נקט עמדה  **נ.ת.ר** להתיר**-** (רשאי) | נדיר  ניכור  ניתוח  נסיגה | נדוש  נידח  ניכר |  | נושא פרי  נחוש בדעתו  נקרה בדרכו |
| **ס** | **ס.ב.ר** סבור / סובר  **ס.ג.ל** סיגלו  **ס.ו.ג** לסווג  **ס.כ.ל** לסכל (להפר)  **ס.ק.ל** לסקול (לרגום)  **ס.ק.ר** לסקר | סוגיה  סיבה /ות  סיווג (סוג)  סמכות  ספק  סתירה |  |  |  |
| **ע** | **ע.ו.ר** ער ל  **ע.מ.ד** עומד בסתירה  **ע.נ.ק** להעניק אזרחות  **ע.ר.כ** להעריך את  **ע.ת.ק** להעתיק חפץ | עילה  עימות  עמדה / עמדות  עריצות |  | על אף | עולם כמנהגו נוהג  עבודת כפיים / עמל כפיים  עינו צרה ב  עלה בתוהו  על כל צעד ושעל  עמד על דעתו |
| **פ** | **פ.ל.ש** מתפלש  **פ.ק.ד** מופקד על  **פ.ר.כ** להפריך  **פ.ר.ר** להפר חוק | פער - פערים |  |  |  |
| **צ** | **צ.ד.ד** מצדד  **צ.י.ת** לציית לחוק | צמיחה  צחיח |  |  |  |
| **ק** | **ק.ל.ע** נקלע ל  **ק.צ.ה** להקצות / הוקצו  ק.ר.ה (נקרה) | קריטריון | קבוע / ארעי  קיצוני / מתון |  | קל וחומר  קשה מנשוא |
| **ר** | **ר.ת.מ** רתומים | רובד  רווח | רופף |  |  |
| **ש** | **ש.ל.ל** שולל  **ש.ע.ר** לשער  **ש.ר.ש** לשרש | שכיחות  שיעור ילודה  שיעור תמותה  שיעור (מידה)  שיעור | שכיח | שכן | שווה לכל נפש  שונה בתכלית  שנוי במחלוקת  שפך את ליבו |
|  |
| **ת** | **ת.ה.ה** לתהות  **ת.מ.כ** לתמוך  **ת.ע.ד** לתעד  **ת.ר.ס** להתריס | תבונה  תבחין  תביעה (טביעה)  תברואה  תוחלת חיים  תופעה  תוצאה  תחום (חיים)  תמורה (ב)  תמורות(שינוי)  תנופה -האטה  תעודה  תפיסה (עולם) | תהומי |  |  |

**השבטים באירופה *ואורח חייהם***

(מתוך "מסע אל העבר" / הוצאת מט"ח, חלק א', יחידה 2 , עמ' 56)

**השפעת תנאי הטבע על החיים באירופה**

למדנו על השבטים הערבים בחצי האי ערב, שחלקם נדדו במדבר וחלקם ישבו בכפרים קטנים בנאות המדבר או בערים באותה תקופה, במאות ה-5 וה-6, חיו גם באירופה שבטים. כמו שבטי ערב האמינו גם הם באלילים והגנו על חייהם באמצעות מנהג גאולת הדם . ואולם, פני אירופה וחיי השבטים בה היו שונים מאלה של חצי האי ערב וחיי השבטים בו.

במבט ממעוף הציפור על אירופה של המאה ה-5 היה אפשר להבחין באזורים המכוסים **ביצות ויערות עבותים**. האדמות באזורים האלה היו כבדות וקשות לעיבוד, ומקומות היישוב המעטים נראו כאיים בים היערות. הטבע טמן סכנות רבות לאנשים: חיות טרף שוטטו ביערות וסיכנו את חייהם. גם האקלים לא הקל עליהם: בעונות החורף הארוכות כיסו **שלגים כבדים** חלקים נרחבים מן היבשת, ולא פעם קרסו בתי העץ והתמוטטו מכובד השלג שהצטבר על הגגות. התושבים מיעטו לצאת מבתיהם בחורף; הם ניזונו ממלאי המזון שאגרו בקיץ, וחיממו את הבתים בעצים שליקטו באביב ובקיץ. הנהרות והביצות קפאו בקור העז של החורף, וכאשר הפשירו באביב ובקיץ, הציפו המים אזורים נרחבים ו**השיטפונות** איימו להטביע את הכפרים על יושביהם.

חלק מן השבטים נדדו ממקום למקום, ובנדודיהם התפרנסו מהחלב ומהבשר של עדרי הבקר שגידלו. שבטים אחרים התיישבו ביישובי קבע והחלו לעבור מגידול בקר לעבודת אדמה. ואולם, לא היו להם כלים מתאימים – מחרשות העץ, שבהן השתמשו בארצות הים התיכון, לא התאימו לעיבוד האדמות הכבדות שבאירופה.

**שבטים נודדים *פולשים* לאימפריה הרומית**

השבטים שנדדו ברחבי אירופה פשטו על שדות וכפרים ששכנו בקרבת גבולות האימפריה הרומית, ובהדרגה חדרו לתוך האימפריה. הרומאים התירו להם להתנחל ב***תחומי*** שלטונם, ואפילו גייסו אותם לצבאם. בהדרגה התפתח מסחר בין בני השבטים ובין תושבי האימפריה הרומית, ושתי התרבויות החלו להשפיע זו על זו.

כאשר גבר לחצם של השבים הנודדים על השבטים שישבו בסמוך לגבולות האימפריה הרומית, החלו השבטים הקרובים לגבולות האימפריה לחדור לתוכה ו***פלישתם*** הייתה **אחד ה*גורמים* להתמוטטותה**. על חורבותיה הקימו כמה מן השבטים את ממלכותיהם.

* המילים המסומנות בצבע אדום ובכתב נטוי הן מילים מתוך הקורפוס.

**עבודה על טקסט: השבטים באירופה ואורח חייהם**

(**מסע אל העבר** /הוצאת מט"ח , חלק א' ,יחידה 2 , עמוד 56)

1. 1. כותרת הטקסט היא **השבטים באירופה ואורח חייהם.**

לצירוף "***אורח חיים***" יש במילון **אבן שושן** מספר פירושים:

* אוירה
* דרך חיים
* סביבה
* סגנון

מה אתם מצפים לקרוא בטקסט שזו כותרתו? פרטו !

(היעזרו בפירוש לצירוף ***"אורח חיים").***

2.

**מה ההבדל במשמעות בין:**

***אורח החיים*** של הבדויים הוא חיי נוודות

לבין

**אורך החיים** של המוצר הוא לזמן רב.

**ב**) **קראו את הטקסט וענו** :

1. כותב הטקסט מתאר את *אורח החיים* של השבטים באירופה בשלושה נושאים: / **תחומים ?**

- אמונה

- צורת התיישבות

- מקורות פרנסה.

**כתבו** דוגמה לדרך החיים בכל אחד מן הנושאים.

2. מה היו תנאי הטבע באירופה במאה ה-5 וכיצד הם השפיעו על חיי התושבים?

3. קראו את הפסקה שכותרתה "**שבטים נודדים פולשים לאימפריה הרומית**".

א. מה היו היחסים בין השבטים הנודדים לאימפריה הרומית?

**ציינו**  שתי דוגמאות הממחישות יחס זה.

ב. 1.מה היה הגורם להתמוטטותה של האימפריה הרומית ?

2.למילה ***גורם*** יש 2 מילים נרדפות. ציינו אותן.( היעזרו במילון )

( לעיתים בשאלות בספרי לימוד יופיעו המילים הנרדפות )

4). א. 1 כותרת הפסקה **: שבטים נודדים *פולשים* לאימפריה הרומית**

כיצדתמצאובמילון את הפירוש למילה " *פולשים*"

2 ) מה המילה הנרדפת לפועל "**פלש**"?

3) מהן המילים המנוגדות לפועל "**פלש**"?

ב. בפסקה זו מופיע המשפט "הרומאים התירו להם להתנחל *בתחומי* שלטונם ואפילו גייסו

אותם לצבאם".

למילה " ***תחום***" יש במילון אבן שושן מספר פירושים:

1. גבול, גדר
2. מקצוע, נושא, מרחב
3. אזור, טווח, היקף, חלק.

1) מהו הפירוש המתאים ביותר לפי ההקשר במשפט?

2) הסבר את כל המשפט בלשונך.

5) מה ההבדל במשמעות הפועל "**חדר**" בשני המשפטים?

- הגנב חדר לביתו של חברי וגרם לו נזק רב .

- דבריו של הנאשם נאמרו מעומק ליבו ,והם חדרו לליבו של השופט.

6). מה ההבדל במשמעות הפועל "**פשט**" בשני המשפטים?

- הידיעה פשטה בכל הסביבה.

- השבטים הנודדים פשטו על שדות וכפרים.

7). בטקסט מופיעים 4 פעלים מ*תחום* המלחמה.

א. ציינו אותם.

ב. כתבו ליד כל פועל את שם העצם הנגזר ממנו.

לדוגמא: נלחם 🡨 מלחמה.

8). הנך עיתונאי שחי בתקופת האימפריה הרומית ואתה רוצה לתאר את פלישת השבטים הנודדים

לאימפריה.

כתוב כתבה לעיתון המתארת את האירועים מן השטח (היעזר במילים: , חדרו, פלשו

התנפלו, פרצו, תחום,מקום, השתלטו, נסוגו )

9). הקף בעיגול את **המילה המנוגדת** למילה הנתונה:

א. **נדדו** – נסעו , התיישבו , נהגו

ב. **קרסו** - התמוטטו , נטו ליפול , היו יציבים

ג. **חיי נוודות** – חיו בכפר , חיו בישובי קבע , חיו בעיר

ד. **אגרו** – פיזרו , ליקטו , אספו

**מהפכת הדפוס מחוללת *תמורות* באירופה**

**("מסע אל העבר", מימי הביניים ועד העת החדשה, יחידה 7 עמ' 236- 237)**

**הדפוס - כלי להפצת דעות הממסד ומתנגדיו**

המצאת הדפוס באירופה נחשבת למהפכה. הדפוס שימש ***כלי ביטוי*** לכול: המלכים פרסמו ***באמצעותו*** חוקים וצווי, וגם הדפיסו בולים ועליהם הדיוקן שלהם. גם מתנגדי השלטון יכלו להדפיסם ולהפיץ את דעותיהם נגד השליטים או הכנסייה. לעיתים מנעה הכנסייה הפצת דעות שנחשבו מסוכנות בעיניה באמצעות החרמת ספרים או שרפתם.

מעמדו של הדפוס בתרבויות אחרות- בעולם המוסלמי ובסין – היה שונה: בעולם המוסלמי נאסר על הדפסת ספרים בערבית, ובסין לא התפתחה תעשיית דפוס בשל העדר כתב אלפביתי.

**השפות הלאומיות מתגבשות**

רוב כתבי היד שהועתקו עד המצאת הדפוס נכתבו בלטינית, שהייתה גם שפת הלימוד בכל האוניברסיטאות ושפת הפולחן בכנסיות. עם המצאת הדפוס החלו **להדפיס ספרים בלשונות מדוברות בארצות אירופה**: אנגלית, צרפתית, איטלקית, ספרדית, גרמנית,ועוד. בשפות האלה הודפסו כתבי קודש, ספרות יפה וספרי מדע, ולפיכך גם אנשים שלא ידעו לטינית יכלו לקרוא את כתבי הקודש בלשונותיהם ולרכוש ידע ב ***תחומים*** רבים. ככל שגדל מספר הספרים המודפסים בלשונות האירופיות, התרחב קהל הקוראים בהן, **והלשונות הללו התעשרו**. בעוד שקודם לכן היו אלה רק לשונות מדוברות, הן נעשו שפות הלימוד, המחקר והספרות.

**מספר הלומדים הולך וגדל**

הדפוס הביא לשגשוג בהפצת ספרים. מעריכים שלפני המצאתו היו באירופה רק כמה אלפי כתבי יד, ומחירם היה גבוה: ואילו כחמישים שנה לאחר המצאת הדפוס הופצו באירופה קרוב לעשרה מיליון עותקים של ספרים מודפסים. אמנם, הספרים המודפסים הראשונים היו יקרים כמעט כמו כתבי היד, אבל ככל שגדל מספר העותקים המודפסים, כך הוזלו מחירי הספרים.

במשך דורות רבים היו הידע וההשכלה נחלתם הבלעדית של יחידים מן המעמדות העליונים: עשירים, אנשי כנסייה ואנשי שלטון. **המצאת הדפוס אפשרה לאנשים רבים, ובהם פשוטי העם** **ללמוד קרוא וכתוב ולרכוש השכלה.** הלומדים לא היו צריכים עוד לשנן בעל – פה ולזכור מידע רב, אלא יכלו להיעזר בספרים. עם התפתחות הדפוס נוספו לספרים עזרים כמו תוכן העניינים ומספרי עמודים, ואלה הקלו על ההתמצאות בהם. הלימוד נעשה אפוא קל ונוח, ואנשים במספר הולך וגדל יכלו להצטרף אל קהל הלומדים.

* ***המילים המודגשות באדום ובכתב נטוי מופיעות בקורפוס***

**השאלות**

**(שאלות מספר הלימוד)**

1. העתיקו את התרשים והשלימו במסגרות את התהליכים ו ***הגורמים*** שהובילו להמצאת הדפוס.
2. מיינו את התהליכים והגורמים ל ***היבטים***: טכנולוגי, חברתי, תרבותי. (פרשנות והיסק)
3. מה תרם כל אחד מהם להמצאת הדפוס? (פרשנות והיסק ,הערכה )
4. האם נכון ***לטעון*** שהמצאת הדפוס הייתה הכרח המציאות? (הערכה)
5. לפניכם כמה ***היגדים***. בחרו ארבעה מהם ובססו אותם על עובדות מן הפרק. ( איתור מידע ,פרשנות והיסק בהתאם להיגד)
6. התפתחות הדפוס תרמה להתגבשות השפות הלאומיות באירופה.
7. התפתחות טכנולוגית הובילה להמצאת הדפוס.
8. הדפוס תרם לגידול במספר המשכילים באירופה.
9. הדפוס הוציא את השליטה על הידע מידי אנשי הכנסייה.
10. המצאת הדפוס יצרה  ***מגוון*** עיסוקים חדש.
11. הדפוס העברי יצר בסיס תרבותי משותף ליהודים בתפוצות.
12. המצאת הדפוס ענתה על צורך חברתי- תרבותי.
13. נסו לדמיין את עולמנו ללא המצאת הדפוס. אילו דברים יחסרו לכם. ( הערכה)

**שאלות מקוריות שכוללות מילים מהקורפוס**

1. ניתן לומר שאירופה ***אימצה אל חיקה*** את המצאת הדפוס, ואילו בעולם המוסלמי נאסר על הדפסת ספרים בערבית.

מהיגד זה ניתן להבין שהמשמעות של הביטוי ***"אימצה אל חיקה"*** היא:

1. חיבקה ב. קיבלה ג. שיבחה ד. נתנה אומץ למפרסמים
2. המצאת הדפוס הביאה להתפתחות של מגוון ***משלחי- יד*** כמו: בעל בית דפוס, מוציא -לאור, עיתונאי, ספרן ועוד.

מהיגד זה ניתן להבין שהמשמעות של הביטוי ***"משלח- יד****"* היא :\_\_\_\_\_\_\_\_\_\_\_\_\_\_\_\_\_\_\_\_\_\_

1. נסחו את הכותרת במילים אחרות. שמרו על הרעיון אותו הכותרת מציעה.

או

1. בין כותבי הספר הייתה ***מחלוקת*** באיזו כותרת להשתמש לקטע זה. האם בכותרת הנוכחית או בכותרת " המצאת הדפוס גרמה לשינויים באירופה" .

איזו מהכותרות, לדעתכם, מתאימה יותר? נמקו את תשובתכם.

1. עם המצאת הדפוס ***שיעור*** הקוראים מכלל האוכלוסייה הלך וגדל.

חפשו במילון את המילה ***"שיעור"*** וכתבו את משמעויותיה. איזו מהמשמעויות מתאימה ביותר לטקסט? באיזו מילה אחרת ניתן להמירה?

1. לפני המצאת הדפוס ***רווחה הדעה*** שפשוטי העם אינם צריכים לדעת לקרוא ולכתוב.

מה דעתכם על ***תפיסה*** זו? נמקו את תשובתכם.

1. מצאו בטקסט מילה שלא הבנתם לגמרי את משמעותה. מה, לדעתכם, עשויה להיות המשמעות שלה? כיצד הגעתם ל ***מסקנה*** זו?
2. האם, לדעתכם, המושג ***"חופש הביטוי"*** יכול להתקשר לטקסט זה? נמקו את תשובתכם.

* ***המילים המודגשות באדום ובכתב נטוי מופיעות בקורפוס***

**פעילות ללמידת מילים וביטויים מתוך קורפוס המילים.[[1]](#footnote-1)**

**הנושאים העיקריים במשימה:**

1. תרגול שאלות במימדי ההבנה השונים : איתור מידע ואחזורו, פרשנות והיסק, הערכה וביקורת.
2. פיתוח אוצר מילים מתוך "קורפוס המילים".
3. פיתוח אסטרטגיות לפיצוח מילים שאינן מוכרות: מן ההקשר, בעזרת מילונים שונים: מילון אבן שושן ואגרון, בעזרת מילים נרדפות.
4. כתיבת דיאלוג שבמרכזו מחלוקת בין שתי עמדות.

**תיאור המשימה:**

המשימה מבוססת על טקסטים מתוך ספר לימוד לכיתות ז-ח : "ערכים במועדם" , תכנית בין-תחומית במורשת תרבות ישראל, מכון שלום הרטמן.

הטקסט המרכזי- "תלמוד בבלי ותלמוד ירושלמי" לקוח מתוך פרק המוקדש ליום הזיכרון ליצחק רבין שהקשרו: **תרבות המחלוקת**. טקסט זה מזַמן עיסוק במילים מן הקורפוס: **מחלוקת** (ובנוסף ביטויים נלווים: **סלע מחלוקת**, **מחלוקת לשם שמים ומחלוקת שאינה לשם שמים**), **טיעון**, **אורח חיים** (הווי חיים) ו**עמדה**.

בהמשך, מובא טקסט קצר המתאר מחלוקת בחברה הישראלית , במשימה מובהר מושג נוסף מן הקורפוס: "**עמדה**" והתלמיד נדרש לנסח עמדות של שני צדדים, לחבר טקסט – ויכוח דמיוני ביניהם ולהציע הצעת פשרה.

**קרא את הטקסט שלפניך:**

**תלמוד בבלי ותלמוד ירושלמי**

1. שני התלמודים , הבבלי והירושלמי, מבוססים על המשנה ומציגים דיונים בדברי המשנה. שני התלמודים מסכמים את התורה שבעל פה (פירוש החכמים לתורה שבכתב). הדיונים בתלמוד מבוססים על חשיבה משפטית ויש בהם טיעונים וטיעוני נגד, ויכוחים ומחלוקות. בתלמוד משובצים גם 5. אגדות ומדרשי אגדה, דברי מוסר, תיאורים של הווי חיים והמנהגים ועוד.

שני התלמודים נכתבו בשפה הארמית, והם נוצרו בין המאה השלישית והמאה החמישית לספירה בשני מרכזים: התלמוד הבבלי נוצר ונכתב בבבל, בערים סוּרָא ופוּמְבְּדִיתָא; התלמוד הירושלמי נכתב בארץ ישראל, עיקר בעיר טבריה.

(מתוך: ערכים במועדם, תכנית בינתחומית במורשת תרבות ישראל לחטיבת הביניים, מכון שלום הרטמן ירושלים, עמ' 32).

1. על פי הטקסט, התלמוד הבבלי והתלמוד הירושלמי עוסקים ב:
   1. סיכומים משפטיים של התורה שבכתב.
   2. דיונים בדברי התורה שבכתב.
   3. תיאור הווי החיים והמנהגים בארץ.
   4. דיונים בעלי היבט משפטי בדברי המשנה.
2. הטקסט מזכיר מספר תקופות מחיי העם היהודי: תלמודים (בבלי וירושלמי), משנה והתורה שבכתב. מן הטקסט ניתן להבין את הסדר הכרונולוגי [[2]](#footnote-2) של תקופות אלו. כתוב את הסדר הנכון מן התקופה הקדומה לתקופה המאוחרת:

א. \_\_\_\_\_\_\_\_\_\_\_\_\_\_\_\_\_\_\_ ב. \_\_\_\_\_\_\_\_\_\_\_\_\_\_\_\_\_\_ ג. \_\_\_\_\_\_\_\_\_\_\_\_\_\_\_\_\_\_

3. **"הדיונים בתלמוד מבוססים על חשיבה משפטית ויש בהם טיעונים וטיעוני נגד, ויכוחים ומחלוקות"** (שורות 3-4).

א. פירוש המילה **מחלוקות** בהקשר הנתוןהוא (הקף את התשובה הנכונה):

1. חלוקה בין נושאים 2. פֵּרוד בין דעות 3. ריבוי של 'מחלקה', קבוצה 4. הסכמות

1. כיצד ניתן להבין את הפירוש מן ההקשר בטקסט?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג. " **הדיונים בתלמוד מבוססים על חשיבה משפטית ויש בהם טיעונים וטיעוני נגד** "

לפניך זוגות מילים השייכות לתחום המשמעות של המילה "**טיעון**" מתוך האגרון[[3]](#footnote-3) "מילה במילה" מאת אבניאון. בחר את זוג המילים הקרוב ביותר למשמעות 'טיעון' בהקשר הנתון בטקסט. נמק את בחירתך !

1. ויכוח, נושא לדיון 2. הוכחה, הנמקה 3. פירוש, ביאור 4. הסבר, טעם.

נימוק: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ד. לפניך משפט ובו משובץ הביטוי **סלע מחלוקת**, הסבר במילים שלך את משמעות הביטוי :

*פיתוח אמצעי לחימה גרעיניים בקרב מדינות מסוימות משמש סלע מחלוקת בין מנהיגי העולם*.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

4. "**בתלמוד משובצים גם אגדות ומדרשי אגדה, דברי מוסר, תיאורים של הווי חיים והמנהגים ועוד**." במילון אבן שושן נכתב בפירוש הביטוי **הווי- חיים**: אורח חיים, דרך חיי-עם או ציבור במקום מסוים או בזמן מסוים- מנהגים, נימוסים, תרבות, עסקים וכדומה.

א. לפניך משפטים שונים. סמן בעיגול רק את מספרם של אלו המבטאים הווי חיים/אורח חיים:

1. בכל יום שישי מתכנסת משפחת כץ סביב שולחן השבת.
2. ביום העצמאות נפגשנו עם חברים בחיק הטבע וצלינו בשר על גחלים.
3. האבנים הידרדרו במורד ההר.
4. האורחים אכלו ארוחה משביעה.
5. הצרפתים נוהגים לאכול באגט בארוחת הבוקר.
6. הר געש זה נוטה להתפרץ בכל מספר שנים.

ב. כתוב 2 דוגמאות להווי חיים /אורח חיים הנהוג בסביבתך (בית, בי"ס, תנועת נוער וכדומה).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. לפניך מחלוקת מן החברה הישראלית[[4]](#footnote-4):

*המועצה המקומית ביישוב נופי כרמל החליטה ברוב גדול על סגירת היישוב לתחבורה בשבתות ובחגים, בנימוק שרוב התושבים שומרי שבת או מסורתיים ונסיעה בשבת פוגעת ברגשותיהם. נוסף על כך החליטה המועצה על איסור פתיחת בתי עינוגים ובתי קולנוע.*

*התגובות לכך היו שונות: אורית כהן (תושבת חילונית): "ההחלטה לא תעבור! זוהי כפייה גסה של ערכי הרוב על המיעוט החילוני". דובר המועצה: " זוהי החלטה דמוקרטית ויהודית למהדרין! הרוב הכריע שהוא רוצה להעניק ליישוב צביון יהודי- מה פסול בזה?* "

1. בטקסט מוצגות שתי **עֲמָדות** שונות.

'עֶמְדָה' היא נטייה מוגדרת של אדם כלפי עניין מסוים, הדעה שלו לגבי העניין.

מהי עמדתו של כל אחד מן הצדדים בטקסט לגבי סגירת היישוב לתחבורה בימי שבת ובחגים?

עמדתה של אורית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עמדתו של דובר העירייה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. אורית כהן הוזמנה למועצה להשמיע את עמדתה. חַבֵּר ויכוח דמיוני בינה לבין דובר המועצה; בויכוח הקפד לכלול את עמדתה של כל דמות ונימוקיה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. נסח הצעת פשרה- על מה לדעתך ניתן להתפשר ועל מה בשום פנים ואופן לא תהייה הסכמה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. במשנה מבחינים בין "**מחלוקת לשם שמים**" – מחלוקת עניינית, שנעשית ממניעים טהורים מתוך כוונה להגן על ערכים, אמונות וכדומה, לבין "**מחלוקת שאינה לשם שמים**"- מחלוקת שמניעיה פסולים ושליליים, למשל לשם קבלת מעמד, לשם פגיעה באחר ועוד.

האם המחלוקת בין הציבור החילוני בישוב נופי כרמל לבין המועצה המקומית היא בעיניך מחלוקת לשם שמים או שלא לשם שמים? הסבר.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עבודה נעימה!

1. על פי הטקסט, התלמוד הבבלי והתלמוד הירושלמי עוסקים ב:
   1. סיכומים משפטיים של התורה שבכתב.
   2. דיונים בדברי התורה שבכתב.
   3. תיאור הווי החיים והמנהגים בארץ.
   4. **דיונים בעלי היבט משפטי בדברי המשנה.**
2. הטקסט מזכיר מספר תקופות מחיי העם היהודי: תלמודים (בבלי וירושלמי), משנה והתורה שבכתב. מן הטקסט ניתן להבין את הסדר הכרונולוגי [[5]](#footnote-5) של תקופות אלו. כתוב את הסדר הנכון מן התקופה הקדומה לתקופה המאוחרת:

**התורה שבכתב, משנה, תלמודים**

3. **"**הדיונים בתלמוד מבוססים על חשיבה משפטית ויש בהם טיעונים וטיעוני נגד, ויכוחים ומחלוקות"(שורות 3-4).

א. פירוש המילה **מחלוקות** בהקשר הנתוןהוא (הקף את התשובה הנכונה):

1. חלוקה בין נושאים 2. **אי הסכמה בין דעות** 3. ריבוי של 'מחלקה', קבוצה 4. הסכמות

1. כיצד ניתן להבין את הפירוש מן ההקשר בטקסט?

**בעזרת המילה : ויכוחים המופיעה בסמיכות למילה מחלוקות.**

ג. " **הדיונים בתלמוד מבוססים על חשיבה משפטית ויש בהם טיעונים וטיעוני נגד** "

לפניך זוגות מילים השייכות לתחום המשמעות של המילה "**טיעון**" מתוך האגרון[[6]](#footnote-6) "מילה במילה" מאת אבניאון. בחר את זוג המילים הקרוב ביותר למשמעות 'טיעון' בהקשר הנתון בטקסט. נמק את בחירתך !

1. **ויכוח, נושא לדיון** 2. הוכחה, הנמקה 3. פירוש, ביאור 4. הסבר, טעם.

**נימוק: הטקסט מסביר כי התלמודים מציגים דיונים שעיקרם: ויכוחים, מחלוקות טיעונים וטיעוני נגד, בהקשר הזה ניתן להבין כי משמעות המילה טיעון תהיה בהקשר של ויכוח ונושא לדיון.**

ד. לפניך משפט ובו משובץ הביטוי **סלע מחלוקת**, הסבר במילים שלך את משמעות הביטוי :

*פיתוח אמצעי לחימה גרעיניים בקרב מדינות מסוימות משמש סלע מחלוקת בין מנהיגי העולם*.

**נושא פיתוח הנשק הגרעיני הוא נושא לויכוח ולחוסר הסכמה בין מנהיגי העולם.**

4. "**בתלמוד משובצים גם אגדות ומדרשי אגדה, דברי מוסר, תיאורים של הווי חיים והמנהגים ועוד**." במילון אבן שושן נכתב בפירוש הביטוי **הווי- חיים**: אורח חיים, דרך חיי-עם או ציבור במקום מסוים או בזמן מסוים- מנהגים, נימוסים, תרבות, עסקים וכדומה.

א. לפניך משפטים שונים. סמן בעיגול רק את מספרם של אלו המבטאים הווי חיים/אורח חיים:

1. **בכל יום שישי מתכנסת משפחת כץ סביב שולחן השבת**.
2. **ביום העצמאות נפגשנו עם חברים בחיק הטבע וצלינו בשר על גחלים**.
3. האבנים הידרדרו במורד ההר.
4. האורחים אכלו ארוחה משביעה.
5. **הצרפתים נוהגים לאכול באגט בארוחת הבוקר.**
6. הר געש זה נוטה להתפרץ בכל מספר שנים.

ב. כתוב 2 דוגמאות להווי חיים /אורח חיים הנהוג בסביבתך (בית, בי"ס, תנועת נוער וכדומה).

5. לפניך מחלוקת מן החברה הישראלית[[7]](#footnote-7):

*המועצה המקומית ביישוב נופי כרמל החליטה ברוב גדול על סגירת היישוב לתחבורה בשבתות ובחגים, בנימוק שרוב התושבים שומרי שבת או מסורתיים ונסיעה בשבת פוגעת ברגשותיהם. נוסף על כך החליטה המועצה על איסור פתיחת בתי עינוגים ובתי קולנוע.*

*התגובות לכך היו שונות: אורית כהן (תושבת חילונית): "ההחלטה לא תעבור! זוהי כפייה גסה של ערכי הרוב על המיעוט החילוני". דובר המועצה: " זוהי החלטה דמוקרטית ויהודית למהדרין! הרוב הכריע שהוא רוצה להעניק ליישוב צביון יהודי- מה פסול בזה?* "

1. בטקסט מוצגות שתי **עֲמָדות** שונות.

'עֶמְדָה' היא נטייה מוגדרת של אדם כלפי עניין מסוים, הדעה שלו לגבי העניין.

מהי עמדתו של כל אחד מן הצדדים בטקסט לגבי סגירת היישוב לתחבורה בימי שבת ובחגים?

**עמדתה של אורית**: אורית חושבת שאין לסגור את היישוב בשבתות וחגים משום שזו כפייה של ערכי הרוב על המיעוט החילוני.

**עמדתו של דובר העירייה**: דובר העירייה חושב כי זו החלטה דמוקרטית משום שזה מה שברוב הכריע.

1. אורית כהן הוזמנה למועצה להשמיע את עמדתה. חַבֵּר ויכוח דמיוני בינה לבין דובר המועצה; בויכוח הקפד לכלול את עמדתה של כל דמות ונימוקיה.
2. נסח הצעת פשרה- על מה לדעתך ניתן להתפשר ועל מה בשום פנים ואופן לא תהייה הסכמה?

יש להקפיד על ניסוח תקני ועל מבנה מתאים, למשל: **במחלוקת זו ניתן להתפשר על תחומים המפריעים לכלל הציבור הדתי כגון: הימנעות ממסיבות רועשות, הפסקת התחבורה ציבורית וכיו"ב, אולם בשום אופן אין להסכים לתקנות אשר יגבילו את חייו של הציבור החילוני ויפגעו באיכות חייו כגון: נסיעה ברכב פרטי, יציאה לבילוי בבית קפה או במסעדה שקטים וכדומה.**

6. במשנה מבחינים בין "**מחלוקת לשם שמים**" – מחלוקת עניינית, שנעשית ממניעים טהורים מתוך כוונה להגן על ערכים, אמונות וכדומה, לבין "**מחלוקת שאינה לשם שמים**"- מחלוקת שמניעיה פסולים ושליליים, למשל לשם קבלת מעמד, לשם פגיעה באחר ועוד.

האם המחלוקת בין הציבור החילוני בישוב נופי כרמל לבין המועצה המקומית היא בעיניך מחלוקת לשם שמים או שלא לשם שמים? הסבר.

**המחלוקת שלהלן היא מחלוקת לשם שמים משום שהיא נעשית מתוך כוונה אמיתית של בני אדם בעלי דעות שונות- להגן על ערכים ואמונות שהם מחזיקים בהם.**

עבודה נעימה!

**על הבלדה והרומנסה**

(מתוך: "מגוון" מקראה לספרות לכיתה ז' בבית הספר הכללי, עמ' 214)

מאז ומעולם אהבו האנשים סיפורים על התרחשויות חריגות: נקמה, בגידה, אהבה והקרבה שאינן יודעות גבול. סיפורים כאלה מצויים סביבנו בשפע: בקולנוע, בטלוויזיה, ברדיו, בעיתונים ובספרים. אך מה היה המצב בעבר הרחוק? הרבה לפני העידן המודרני וטף לפני המצאת הדפוס (בסוף המאה ה – 15)? אחד מ"אמצעי התובלה" לסיפורים מסעירים אלה באותם ימים היה הבלדה.

הבלדה היא שיר זמר עממי, ובה מסופר סיפור בצורה חיה ומושכת. היא הושרה על פי רוב עם ליווי מוסיקלי , על ידי זמרים נודדים (טרובדורים) שהפיצו אותם ממקום למקום. מאחר שהבלדות הועברו בעל פה, לא קיבע אותן הכתב במסמרות. כל בלדה ובלדה עברה תמורות מתקופה לתקופה וממקום למשנהו בהתאם לזיכרונו ולכישרון המצאתו של הזמר, וכן בהתאם לטיבו של קהל המאזינים. זאת גם הסיבה לקיומן של גרסות שונות לאותן בלדות.

במהלך שיטוטיה של הבלדה בזמן ובמרחב נשמטו מעלילתה פרט זה או אחר: על שום מה רצח הגיבור את אביו, או הנערה את האביר? לשם מה נשלח אביר זה או אחר למשימה בלתי אפשרית? ועוד כהנה וכהנה פרטים חשובים.פערי מידע אלה "מזמינים" אותנו להשתתף באופן פעיל בבניית הסיפור כיד הדמיון הטובה עלינו. ברבות מהבלדות נמסר סיפור המעשה באמצעות דו שיח בין דוברים, ושוב אנו , המאזינים או הקוראים, אמורים לשחזר ולהשלים את ההתרחשויות מתוך הדברים.

המתח הוא בן לוויה קבוע של הבלדה, ולעיתים קרובות נמסרים הפרטים החשובים ממש כמו בסיפורי מתח בלשי, דווקא בסוף, שהוא על פי רוב טראגי. המידע המפתיע שנמסר בסיום קורא לבחינה מחודשת של הבלדה בשלמותה.

כמו צורות אחרות של שירי זמר עממיים, גם הבלדה משופעת בחזרות. אלה מעצם טיבן משהות את התקדמות העלילה המרתקת ומגבירות את הסקרנות לקראת הבאות, אך באותה עת הן גם תורמות למבנה הסדיר ולמקצב המוסיקלי של הבלדה ומסייעות לקביעתה בזיכרון.

בתקופה הרומנטית, בתחילת המאה ה- 19 , שאחד מסימניה היה הגעגועים לשורשים העממיים ולצורות אמנותיות קדומות, החלו באיסוף שיטתי של הבלדות העממיות ובכינוסן בספרים. במקביל חוברו גם בלדות ספרותיות. הבלדה הספרותית נשענת על צורתה ועל מאפייניה של הבלדה העממית הקדומה, אך ניכרות בה טביעות אצבעותיו האמנותיות של יוצרה. כזאת היא, למשל, הבלדה מקפיאת הדם " שר היער" של גיתה, מגדולי היוצרים ואנשי הרוח של גרמניה (1749 – 1832).

גם משורר אידי כדוגמת איציק מנגר ומשוררים עבריים כטשרניחובסקי וכאלתרמן כתבו בלדות. רבות מהבלדות שכתבו שואבות את סיפוריהן מהמקרא , אך לעתים אפשר גם לראות בהן תגובה עקיפה על מאורעות הזין שבו נכתבו.

רוח הבלדה לא עברה מהעולם. אפילו כיום עדיין נכתבים שירים ופזמונים בנוסכ הבלדה, ובהמשך תפגשו בקבוצה של שירים המכילים יסודות בלדיים כגוון סיפור עלילה, פערי מידע, חזרות וסיום קודר. כזה הוא השיר "נועה" שכתבה נעמי שמר, או שירי של החיפושיות "היא עוזבת את הבית" .

הרומנסה, שלידתה בספרד, היא "אחותה" של הבלדה, דומה לה ושונה ממנה. גם היא צורה עממית של שיר זמר, ואף הרבתה לנדוד, לפשוט וללבוש צורה. היא הגיעה אל התרבות היהודית דרך הלדינו, שפתם של יהודי ספרד ומגורשיה מסוף ימי הביניים ואילך. הרומנסה נוטה להיות אופטימית מעט יותר מהבלדה.

**שאלות בתחום אוצר המילים / סמנטיקה**

1. לפניכם מספר מילים מן הטקסט. כתבו את פירושיהן בעזרת המילון וצייננו את הערך שבו תחפשו כל מילה.

א. בכינוסן (שורה ).הערך המילוני\_\_\_\_\_\_\_\_\_\_\_\_\_\_\_\_

הפירוש:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב. מסימניה (שורה ) הערך המילוני\_\_\_\_\_\_\_\_\_\_\_\_\_\_\_\_

הפירוש:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג. בשלמותה (שורה ).הערך המילוני\_\_\_\_\_\_\_\_\_\_\_\_\_\_\_\_

הפירוש:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. בטקסט כתוב " כל בלדה ובלדה עברה **תמורות** מתקופה לתקופה וממקום למשנהו..." (שורה )

לפניכם משפטים שבהם מופיעה המילה **תמורה.** הקיפו את המשפטים שבהם משמעות המילה **תמורה** דומה לזו המופיעה בטקסט**.**

א. אין לי שום כוונה לקבל תמורה עבור העזרה שהענקתי לשכנתי.

ב. הילדים מכרו את העוגות וחילקו את תמורתן בין תלמידי הכיתה.

ג. לאחרונה חלה תמורה בהתנהגותו של דניאל, והוא נרגע מאוד.

ד. אני מסכים לתת לך את העפיפון שלי תמורת העפיפון שלך.

3. מה משותף לביטויים הבאים מבחינת המשמעות:

**המיר את דתו**, **המרת כספים**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

4. הקיפו את התשובה הנכונה: משמעות הצירוף **"בחינה מחודשת"** (שורה )

א. מבחן חוזר

ב. בדיקה שונה מקודמתה

ג. נקודת ראות התחלתית

ד. צד עכשוי

5. לפניכם הגדרה מן המילון למילה **"פער"**. הסבירו באמצעותה ובאמצעות הטקסט את הביטוי **"פערי מידע"** (שורה )

ההגדרה: *חלל ריק, רווח בין שני דברים*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

6.. בטקסט כתוב שהחזרות "משהות את התקדמות העלילה המרתקת ומגבירות את הסקרנות לקראת הבאות" (שורה 9)

סמנו במשפט זה שתי מילים בעלות משמעות מנוגדת.

7. בטקסט מוזכרים הביטויים:

**"קיבע במסמרות**" (שורה ) ו**"קביעתה בזיכרון"** (שורה )

1. מה השורש המשותף לשתי המילים \_\_\_\_\_\_\_\_\_\_\_\_\_\_
2. מה משותף לשני הביטויים מבחינת המשמעות.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. בטקסט כתוב: " בתחילת המאה ה- 19 ....החלו באיסוף **שיטתי** של הבלדות העממיות" (שורה )

לאילו מן השמות הבאים ניתן להוסיף את שם התואר **שיטתי** ? הוסיפו את שם התואר במקומות המתאימים:

א. גשם \_\_\_\_\_\_\_\_\_

ב. אימון גופני \_\_\_\_\_\_\_\_

ג. מחקר \_\_\_\_\_\_\_\_\_\_

ד. מזון \_\_\_\_\_\_\_\_\_\_\_

ה. מצב \_\_\_\_\_\_\_\_\_\_

9. בטקסט מופיעים מספר ביטויים ומילים במירכאות. המירכאות מציינות שני תפקידים – א. לציון משמעות השונה מן המשמעות הרגילה

ב. לציון שם

ציינו את תפקיד המירכאות במילים ובביטויים הבאים:

"אמצעי תובלה" (שורה ) \_\_\_\_\_\_\_\_\_\_\_\_\_\_\_

"מזמינים" (שורה ) \_\_\_\_\_\_\_\_\_\_\_\_\_\_\_

"שר היער" (שורה ) \_\_\_\_\_\_\_\_\_\_\_\_\_\_\_

**האבירים – לוחמים בשירות האדון**

(**מסע אל העבר** – מט"ח ,פרק ב' :התפתחות החברה הפיאודלית , עמוד 74-75)

בחסות האדון היו גם אבירים. האבירים היו לוחמים **שהוכשרו לתפקיד זה מגיל צעיר**. הילד המועמד לאבירות נשלח בהיותו בן שבע עד תשע מבית הוריו לבית האדון. בתקופת שהותו שם שירת החניך את אחד האבירים , וכך למד להכיר חלק מתפקידי היומיום בבית האדון : טיפול בסוסים , בכלבי הציד , ***ברתמה*** , במגנים ובכלי הנשק.

בגיל 12 החל המועמד לאבירות באימונים צבאיים שונים. הוא למד להשתמש בכלי נשק: חרב ,רומח,מגן,חץ וקשת,לתקוף דמויות דמה, לסייף ולהתגושש. הוא יצא עם האדון לציד. הציד היה עיסוק חשוב של האביר בימי שלום אך גם אימון צבאי. במהלך מסע הציד למד המועמד לאבירות לשלוט בסוס – שהיה כלי מלחמה - וכן להשתמש בכלי הנשק. בדרך כלל סיים המועמד לאבירות את אימוניו הצבאיים בגיל חמש עשרה והיה לנושא כלי המלחמה של האדון בפשיטות על יריביו. את התואר אביר קיבל בגיל שבין 16 ל- 19 בטקס מיוחד.

כל אביר התחייב לנהוג כראוי ללוחם נוצרי. לשם כך נוסחו **כללי ההתנהגות של האבירים**. לפי כללים אלה חייב האביר להיות נאמן לנצרות ולאדון. עליו להיות לוחם אמיץ , נדיב, רודף אמת וצדק , עניו ומגן על החלשים. כמו כן עליו להגן על הכנסייה והאמונה הנוצרית , והוא מחויב להילחם למענן בכופרים ובכל אויב אחר.

על האביר לדעת לרקוד ולהתנהג בנימוס ובכבוד בחברת גבירות. עליו לדבר בשפה מליצית , לחבר שירים לכבוד מאורעות מיוחדים וללוות את שירתו בנגינה. הדרישות האלה ריככו ועידנו מעט את חינוכו הצבאי של האביר.

למרות כללי ההתנהגות האלה השתתפו אבירים רבים במעשי ביזה ושוד בכפרים ובדרכים , שרפו כפרים ושדדו **עוברי אורח.**

האבירים נהגו לערוך משחקים ותחרויות , ובהם ניסו להפיל זה את זה מעל הסוס בעזרת חרבות או רמחים. תחרות כזאת נקראה **טורניר** , מונח המציין שהיא מתנהלת לפי חוקים מסודרים.

**כדאי לדעת**  **טורניר** **המושג מוכר לנו היום מתחרויות ספורט. המשתתפים בטורניר משחקים זה עם זה לפי סדר מסוים שנקבע מראש. בימי הביניים היה הטורניר תחרות בין אבירים. הם התחרו ביניהם על אומץ לב וגבורה , על דבקות במטרה ונאמנות , וכן על כישורים צבאיים. הכישורים הללו כללו : זריזות בקרב , שליטה בסוס , קליעה למטרה והטלת חנית. אחת התחרויות הנפוצות בטורניר הייתה קרב חרבות או רמחים בין אבירים שרכבו על סוסים. רק בני משפחות האצולה השתתפו בתחרויות , וכלי הנשק שהשתמשו בהם היו בדרך כלל קהים כדי למנוע את הריגת המתחרים.**

***שאלות :***

1. בחסות האדון היו גם אבירים. האבירים היו לוחמים שהוכשרו לתפקיד בגיל צעיר.

בטבלה שלפניכם רשומות משימות שמילאו אבירים ומתחנכים לאבירות.

1. העתיקו את הטבלה
2. קראו את הטקסט ,והשלימו את הטבלה . אתרו את המידע מתוך הטקסט.
3. *כתבו* ***תבחינים / קריטריונים******/ מדד* /כותרת** לכל סוג של פעולה**. (איתור מידע +פרשנות )**

* שימו לב שיש חלופות למילה " **תבחין** " ועליכם להכירן .
* כאשר אתם מתבקשים לכתוב תבחין – המיומנות הנדרשת מכם היא הכללה .

|  |  |  |
| --- | --- | --- |
| תפקוד בבית האדון | \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
| 1. טיפול בסוסים  4. טיפול בכלי נשק | 1. שימוש בכלי נשק  4. התגוששות | 1. דיבור בשפה עשירה  4. התנהגות מנומסת בחברת גבירות |

1. השוו בין הטורניר בימינו ובין הטורניר שהיה נהוג בחברה הפיאודלית.

ציינו את הדמיון ואת השוני הקיים ביניהם.

**הקפד להשתמש במילות קישור להשוואה.(פרשנות והיסק )**

1. המילה "אביר " מצויה ***בביטויים*** שונים בשפה . מצאו במילון לפחות שני ביטויים וצירופי לשון כאלה והסבירו אותם.

(רמזי תשובה : אביר לב / לחם אבירים / אבירי עולם/..) **( אוצר מילים )**

1. האם לדעתכם הדימוי העולה מהביטויים וצירופי הלשון שמצאתם במילון דומה לדימוי המצטייר בפסקה או שונה ממנו? נמקו. **( הערכה וביקורת )**
2. א. התבוננו במילון "אבן שושן" בערך **אביר** , **אבירי** ו **אבירות** .

ב. מצאו את הפירוש המתאים למילים המודגשות בכל אחד מהמשפטים

**(אוצר מילים**

* החייל התנהג במבצע כאביר , ונשיא המדינה שיבח אותו על מעשה האבירות שלו.
* התנהגותו האבירית של האיש בכנס הייתה מרשימה , ושבתה את לב האנשים.

1. " חלק מתפקידי היומיום בבית האדון : טיפול בסוסים , בכלבי הציד , **ברתמה** , במגנים ובכלי הנשק. **(אוצר מילים )**

* **רתמה** על פי מילונו של אבן שושן היא מערכת הרצועות – המתג והרסן , הסמלון ועוד – שאוסרים בהם בהמה להובלה או לרכיבה.

1. מצאו את הערך *"****רתם*** *"* במילון ,וכתבו את המשמעויות העולות מהערך.
2. לפניכם משפט: מנהלת בית הספר ***רתמה*** את תלמידיה להתנדבות בקהילה.

* הסבירו את משמעות הפועל - ר. ת. ם . באמצעות הפירושים שמצאתם.
* \* מה הקשר בין רתמה למשמעות הפועל - ר. ת. ם - במשפט ?

1. " אבירים רבים השתתפו במעשי ביזה ושוד ... שדדו כפרים ושדדו ***עוברי אורח****.."*

**(אוצר מילים )**

1. לפניכם 3 צירופים : עובר אורח **/ *אורח חיים / אורך חיים*** .

**התאימו** לכל אחד מהמשפטים את צירוף המילים המתאים לו.

1. **הסבירו** את הצירוף בלשונכם. ( תוכלו להיעזר במשפטים)

* במדינות מתפתחות כמו באפריקה יש תמותה גדולה , ותקופת חייהם של האנשים קצרה.
* האנשים שהלכו בדרכם במדרחוב הוזמנו לצפות בתערוכה המתקיימת בו.
* העולים החדשים לעיתים מתקשים להסתגל למנהגים ולצורת החיים בארץ .

1. המשימה נכתבה ע"י אביגיל סער, מדריכה מרכזת בעברית, מחוז החינוך ההתיישבותי. [↑](#footnote-ref-1)
2. סדר הרשום לפי הזמנים- מן המוקדם אל המאוחר. [↑](#footnote-ref-2)
3. מילון אוצר המילים-נרדפות, ניגודים ושדה סמנטי [↑](#footnote-ref-3)
4. מתוך ערכים במועדם, הוצאת מכון הרטמן עמ' 36. [↑](#footnote-ref-4)
5. סדר הרשום לפי הזמנים- מן המוקדם אל המאוחר. [↑](#footnote-ref-5)
6. מילון אוצר המילים-נרדפות, ניגודים ושדה סמנטי [↑](#footnote-ref-6)
7. מתוך ערכים במועדם, הוצאת מכון הרטמן עמ' 36. [↑](#footnote-ref-7)